**LĒMUMS**

Liepājā

|  |  |
| --- | --- |
| 2022.gada 17.martā | Nr.115/5  (prot. Nr.5, 36.§) |

Par neapdzīvojamo telpu Brīvības ielā 95B

nodošanu lietošanā

Lai nodrošinātu pašvaldības īpašumā esošu telpu racionālu izmantošanu, atbalstītu sociālo uzņēmējdarbību pilsētā - nodrošinātu personām ar invaliditāti un ierobežotām spējām atbalsta sniegšanu integrācijā darba tirgū, kā arī, lai izveidotu praktiskas apmācības (neformālās mācības) jauniešiem (bezdarbnieki līdz 28 gadu vecumam un/vai bez darba pieredzes), attīstot viņu praktiskās iemaņas, tādējādi ceļot mērķa grupu pārstāvju sociālās labklājības līmeni un veicinot pilsoniskai sabiedrībai nozīmīgas aktivitātes, kuras rada ilgstošu pozitīvu sociālo ietekmi, pamatojoties uz likuma “Par pašvaldībām” 14.panta otrās daļas 3.punktu un 21.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, piekto un sesto daļu, izskatot sociālā uzņēmuma SIA “Tanyta” 2022.gada 2.marta iesniegumu un Liepājas valstspilsētas pašvaldības domes pastāvīgās Finanšu komitejas 2022.gada 10.marta lēmumu (sēdes protokols Nr.3), Liepājas valstspilsētas pašvaldības dome **nolemj:**

1. Nodot sociālajam uzņēmumam (Labklājības ministrijas komisijas lēmums, reģistrēts sociālo uzņēmuma reģistrā 2019.gada 2.februārī ar Nr.LM-32-4-19/15) SIA “Tanyta” lietošanā bez atlīdzības uz 5 (pieciem) gadiem, bet ne ilgāk kā līdz satiksmes pārvada izbūvei, neapdzīvojamās telpas Brīvības ielā 95B, Liepājā (kadastra apzīmējums 1700 022 00640 12), bilances vērtība 7345,93 EUR, ar kopējo platību 562 kv.m (pielikumā) sociālās uzņēmējdarbības veikšanai.

2. Uzdot Liepājas pilsētas pašvaldības iestādei “Nekustamā īpašuma pārvalde” slēgt līgumu ar sociālo uzņēmumu SIA “Tanyta” par lēmuma 1.punktā minēto telpu nodošanu lietošanā uz 5 (pieciem) gadiem, parakstot nodošanas un pieņemšanas aktu, paredzot līgumā šādus noteikumus:

2.1. telpu lietotājs maksā par saņemtajiem komunālajiem pakalpojumiem un īpašuma apsaimniekošanas maksu, pamatojoties uz Liepājas pilsētas pašvaldības iestādes “Nekustamā īpašuma pārvalde” iesniegtu rēķinu;

2.2. telpas tiek nodotas lietošanai derīgā stāvoklī;

2.3. telpas tiek nodotas atpakaļ pašvaldībai, ja SIA “Tanyta” zaudē sociālā uzņēmuma statusu vai tās vairs nav nepieciešamas sociālās uzņēmējdarbības veikšanai.

3. Lēmums zaudē spēku, ja SIA “Tanyta” viena mēneša laikā no lēmuma pieņemšanas neparaksta līgumu par lēmuma 1.punktā minētā īpašuma lietošanu.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Izpilddirektora birojam, Finanšu pārvaldei, Nekustamā īpašuma pārvaldei, Nekustamā īpašuma pārvaldes Konversijas nodaļai | |